da da da da da da nb da es en da da da da da en en
Matt Wilcox – eller Bomber Matt - er Svanholms nye træner - Svanholm Cricketklub
Mandag d. 18. januar 2021 kl. 16:47 af Henrik Pfaff
Matt Wilcox – eller fulde navn Matthew Brett Wilcox – fra Prahan CC, Melbourne i Australien bliver træner for Svanholm i 2021. Han er 29 år gammel. Han er blevet anbefalet af Glostrups tidligere træner (og ex australsk testspiller) Bryce Mc Cain, som vi havde et godt forhold til. Bryce har været en af Prahans dominerende spillere i mange år og er stadig en del af klubben.
Bryce anbefalede på det varmeste Matt Wilcox, der har spillet i 12 år for hans klub Prahan i den bedste række i Melbourne (district) heraf de syv på førsteholdet som allrounder, mest fastbowler. At spille på et district-hold i Australien har mangen en dansk landholdspiller ikke opnået under deres Australiens-ophold.
Bryces force er fastbowlingen, men han er også en udmærket gærdespiller.
Han har spillet i England i fire år, sidst i 2018 spillede han for Wallasey Cricket Club I Liverpool and District league i England, hvor han var head coach og træner for såvel senior som ungdom. I det år tog han 60 gærder for 792 point og scorede 545 point med 78 not out som højeste. Tidligere var han i nogle år ansvarlig for træningen i Pinnacle Health Club et lokalt motionsinstitut og han har og har haft trænerjobs i Prahan og for et områdeungdomshold ISEC på hvis hjemmeside man kan se, at han går under navnet ”Bomber Matt”.
Han har stået for et program for mange unge i et område i Melbourne kaldet Sportsbuzz med henblik på et øge deres fysiske aktiviteter
Han har en mastergrad for Monash University som lærer, han er bachelor i sundhedsvidenskab fra Deakin University og han får orlov fra sit nuværende job som skolelærer, mens han er hos os.